Hótel Grímsborgir er fyrsta hótelið á Íslandi til aðð fá vottun sem fimm stjörnu hótel frá Vottunarstofunni Túni og Ferðamálastofu í samræmi við kröfur Vakans gæða - og umhverfiskerfis ferðaþjónustunnar segir í fréttatilkynningu frá hótelinu . „ Við hjá Hótel Grímsborgum erum himinlifandi og stolt með 5 stjörnu viðurkenninguna sem er hvatning til að gera enn betur og halda áfram að gera allt sem í okkar valdi stendur til að bjóða gestum okkar upp á stórkostlega upplifun á meðan á dvöl þeirra stendur , “ segir í tilkynningunni . Hótelið er staðsett í Grímsnesi við Gullna Hringinn á bökkum Sogsins og tekur allt að 240 gesti í gistingu í 68 superior herbergjum , 7 svítum , 5 stúdíóíbúðum og 7 stærri íbúðum með 4 svefnherbergjum hver sem rúma allt að 8 manns . Herbergin og svíturnar eru með sér verönd / svalir og allir gestir hafa aðgang að heitum pottum sem eru samtals 29 á hótelinu . Vakinn er sérhannað gæða - og umhverfiskerfi fyrir íslenska ferðaþjónustu sem byggir á erlendri fyrirmynd . Gæðaviðmið Vakans fyrir hótel byggja á viðmiðum Hotelstars Union , hotelstars.eu samkvæmt nýju fyrirkomulagi sem tók gildi í byrjun árs 2019 . Ferðamenn um allan heim eru vanir að hafa stjörnugjöf til viðmiðunar þegar þeir velja sér gististaði . Stjörnugjöf hefur alþjóðlega skírskotun og auðveldar fólki að velja sér gistingu í þeim gæðaflokki sem það kýs þó flokkunin sé ekki alfarið samræmd milli landa .